১৯৭৪-৭৫ মৌসুমটি ইয়ান ডেভিসের জন্যে সুখকর ছিল না। এ মৌসুমে কোন প্রথম-শ্রেণীর সেঞ্চুরি করতে পারেননি। কেবলমাত্র একটি অর্ধ-শতরানের ইনিংস খেলেছিলেন। ৮ খেলায় অংশ নিয়ে ১৫ ইনিংসে মাত্র ১৭.২১ গড়ে রান সংগ্রহ করতে পেরেছিলেন। টেস্ট একাদশেও এর প্রভাব পড়ে। রস এডওয়ার্ডস ফিরে আসলে তাকে টেস্ট দলের বাইরে রাখা হয়। ডেনিস লিলি ও জেফ থমসনের ক্ষিপ্রগতির ফাস্ট বোলিংয়ের কল্যাণে অস্ট্রেলিয়া দল অ্যাশেজ করায়ত্ত করে।

১৯৭৫-৭৬ মৌসুমে কুইন্সল্যান্ডের দিকে পাড়ি জমান। গ্রেগ চ্যাপেলের অধিনায়কত্বে ইয়ান ডেভিসকে ব্যাটিং উদ্বোধনের জন্যে আমন্ত্রণ জানানো হয়। উদ্বোধনী মৌসুমে দর্শনীয় তেমন খেলা উপহার দিতে না পারলেও ৮ খেলায় ১২ ইনিংসে ৩৪.০৮ গড়ে রান তুলেছিলেন। সর্বোচ্চ করেন ৬১ রান। ঐ মৌসুমে কুইন্সল্যান্ড দল জিলেট কাপের শিরোপা জয় করে। ওয়েস্টার্ন অস্ট্রেলিয়ার বিপক্ষে চূড়ান্ত খেলায় তিনি ৫৭ বলে ৪৪ রান তুলেছিলেন ও দলকে নাটকীয়ভাবে চার রানের জয় এনে দেন।

১৯৭৬-৭৭ মৌসুমে ডেভিসের খেলার ছন্দ ফিরে আসে ও এনএসডব্লিউতে প্রত্যাবর্তন করেন। এক মৌসুম বাদেই শেফিল্ড শিল্ডের প্রথম চার খেলায় দুই শতক করেন ও ব্যাটিং গড়ে ৫৩.৮৩ গড়ে ব্যাটিং গড়ে শীর্ষস্থানে আরোহণ করেন।

বিশ্ব সিরিজ ক্রিকেটে অংশগ্রহণ
শৈশবকাল
জাতীয় দলে প্রত্যাখ্যান
প্রথম-শ্রেণীর ক্রিকেট